RESPUBLIKA VALYUTA JAMGʻARMASI HISOBIDAN ChET EL VALYUTASIDA KREDITLAR BERISh VA ULARNI TOʻLASh TARTIBINI TASDIQLASh TOʻGʻRISIDA
(resolution, 2020-09-01)

Respublika valyuta jamgʻarmasi hisobidan chet el valyutasida kreditlar berishni tartibga solish va ularni toʻlanishini nazorat qilishni kuchaytirish maqsadida Vazirlar Mahkamasi qaror qiladi: 1. Respublika valyuta jamgʻarmasi hisobidan chet el valyutasida kreditlar berish va ularni toʻlash tartibi ilovaga muvofiq tasdiqlansin. 2. Oʻzbekiston Respublikasi Moliya vazirligi: chet el valyutasidagi kreditlar Hukumatning qarorlariga qatʼiy rioya qilgan holda importning oʻrnini bosuvchi va eksportga moʻljallangan ustuvor ishlab chiqarishlarni rivojlantirishga, oziq-ovqat xarid qilishga va boshqa birinchi navbatdagi ehtiyojlar uchun ajratilishini taʼminlasin; berilgan kredit resurslaridan maqsadli foydalanish, ularning oʻzini qoplash va respublika budjeti oʻz vaqtida qaytarilishi ustidan qattiq nazorat oʻrnatsin. 3. Mazkur qarorning bajarilishini nazorat qilish Bosh vazirning oʻrinbosari B.S. Hamidov zimmasiga yuklansin. 1. Ushbu tartib Vazirlar Mahkamasining 1993-yil 25-maydagi 251-son qarori bilan tasdiqlangan Respublika valyuta jamgʻarmasi toʻgʻrisidagi Nizomga, shuningdek, Vazirlar Mahkamasining 1994-yil 11-apreldagi 195 - son qaroriga muvofiq ishlab chiqilgan. 2. Respublika valyuta jamgʻarmasi mablagʻlari hisobidan chet el valyutasidagi kreditlar respublika Hukumatining qarorlari asosida sarmoya qoʻyilmalarini mablagʻ bilan taʼminlashga, importning oʻrnini bosuvchi samarali ishlab chiqarishlarni rivojlantirishga hamda taqchil oziq-ovqat tovarlarni xarid qilishga beriladi. Bunda Hukumat qarorlari chet el valyutasida kredit berish shartlari (summasi, muddati , foiz stavkasi va boshqalar) qayd etiladi. Kreditlar qarz oluvchining mulkiy javobgarligi (garov majburiyatlari) ostida beriladi. 3. Xorijiy valyutadagi kreditlar Oʻzbekiston Respublikasi Moliya vazirligi tomonidan mazkur Tartibning 2-bandiga muvofiq loyihani valyuta bilan oʻzini qoplash va uning xalq xoʻjaligi uchun ahamiyatini hisobga olgan holda 10 yildan koʻp boʻlmagan muddatga qarz oluvchi korxonaga u kreditdan foydalangan va uni tugagan davrda tushgan valyuta mablagʻlari hajmidan ortiq boʻlmagan summa (hisoblangan foizlar ham shu jumlaga kiradi) beriladi. 4. Chet el valyutasidagi kreditlar qarz oluvchi korxonalar kredit mol-mulk yoki mahsulot garovi, yuqori organ, sugʻurta kompaniyasi, vakil qilingan bankning kafolati bilan taʼminlangan taqdirda beriladi. Oʻzbekiston Respublikasi Moliya vazirligiga kredit boʻyicha muddati oʻtkazib yuborilgan qarzlarni qarzdor korxonaning Tashqi iqtisodiy faoliyat milliy bankidagi va boshqa vakil qilingan banklardagi schyotlariga toʻlov talabnomalari berish yoʻli bilan undirib olish huquqini beradi. 5. Tashqi iqtisodiy faoliyat milliy banki va boshqa vakil qilingan banklar kreditni toʻlash muddati boshlanishidan 30 kun oldin qarzdor schyotidagi eng kam kunlik qoldiqning kreditorning majburiyatlariga xizmat koʻrsatish boʻyicha barcha toʻlovlarni amalga oshirish uchun yetarli miqdorda boʻlishini taʼminlaydi. 6. Chet el valyutasidagi kreditlar Moliya vazirligi tomonidan kredit boʻyicha Qarzning toʻlanmagan qismiga chet el valyutasida foizlar hisoblangan holda odatdagi tijorat shartlarida beriladi. Foiz stavkalari kredit berilayotgan korxonaning xalq xoʻjaligi uchun ahamiyatiga bogʻliq ravishda belgilanadi va ularning miqdori kredit berish paytida amalda boʻlgan yillik libordan kam boʻlmasligi kerak. Foiz stavkalari kredit bitimida kelishilgan muayyan davrga belgilanadi va mana shu davr davomida amal qiladi, Kredit bitimi imzolangandan keyin berilgan kredit qarzdorning joriy valyuta schyotiga yuboriladi. 7. Qarz oluvchi korxona unga Respublika valyuta jamgʻarmasi tomonidan chet el valyutasida berilgan kreditdan qatʼiy maqsadli foydalanishi kerak. 8. Qarz oluvchi kredit olish uchun Oʻzbekiston Respublikasi Vazirlar Mahkamasiga asoslangan iltimosnoma bilan murojaat qiladi, Iltimosnomada quyidagi maʼlumotlar boʻlishi kerak: a) kredit olishning maqsadi, soʻralayotgan kreditning summasi va muddati; b) soʻralayotgan kredit hisobiga sotib olinadigan tovarlar va xizmatlardan foydalanishdan koʻriladigan iqtisodiy samara; v) chet el valyutasidagi kreditni toʻlash manbalari. Qarz oluvchi korxonaning iltimosnomasiga quyidagi hujjatlar ilova qilinadi: a) kreditni taʼminlash kafolati (garov shartnomasi, yuqori organ, sugʻurta kompaniyasi, vakil qilingan bankning kafolati); b) kreditdan foydalanish va uni toʻlash, shuningdek kredit boʻyicha hisoblangan foizlarni toʻlash muddatlari jadvali; v) raqobat varaqasi; g) Oʻzbekiston Respublikasi Moliya vazirligi, Tashqi iqtisodiy aloqalar vazirligi, “Oʻzistiqbolstat” davlat qoʻmitasi va Tashqi iqtisodiy faoliyat bankining xulosalari. Zarur hollarda qarz oluvchidan kreditdan maqsadli foydalanishga uni toʻlashga va import qilinayotgan tovarlar va xizmat samaradorligiga tegishli boʻlgan qoʻshimcha maʼlumotlar talab qilinishi mumkin. 9. Kredit ajratish toʻgʻrisida Hukumat qarori qabul qilingandan keyin Oʻzbekiston Respublikasi Moliya vazirligi bilan qarz oluvchi korxona oʻrtasida kredit berish tartibini, undan foydalanishni, foizlarni hisoblash va qarz oluvchi korxonaning qarzlarini toʻlash shartlarini tartibga soluvchi kredit shartnomasi (ilovaga muvofiq imzolanadi). Kredit shartnomasi: Oʻzbekiston Respublikasi Moliya vazirligi nomidan — Vazir yoki uning vakil qilingan oʻrinbosari tomonidan, qarz oluvchi korxona nomidan — qarz oluvchi korxona rahbari tomonidan imzolanadi. 10. Toʻlov muddati boshlangan kunda Oʻzbekiston Respublikasi Moliya vazirligi tegishli bankka qarz oluvchi korxonaning kredit boʻyicha (asosiy qarz va foizlar boʻyicha) qarzlarni uning valyuta schyotiga toʻlash toʻgʻrisida toʻlov talabnomasi beradi. 11. Valyuta va soʻm schyotlarida zarur mablagʻlar boʻlmagan taqdirda toʻlanmagan kreditlar muddati oʻtkazib yuborilgan har bir kun uchun biroq 30 kundan koʻp emas, berilgan kredit boʻyicha qoldiq soʻm — va foizlarning 0,1 foizi hisobidan penya hisoblangan holda chet el valyutasidagi kreditlar boʻyicha muddati oʻtkazib yuborilgan qarzdorlik hisobiga oʻtkaziladi. 30 kunlik muddat tamom boʻlgandan keyin, qarz oluvchining valyuta schyotida mablagʻlar yetarli boʻlmagan taqdirda, kreditor qarzni qarz oluvchining mol-mulkidan undirib olish huquqiga yoki olingan kredit boʻyicha toʻliq hisob-kitob qilish uchun yetishmayotgan mablagʻlarning tegishli summasini kafilning tegishli schyotidan, valyuta mablagʻlarini soʻzsiz undirib olish huquqiga ega boʻladi. 12. Oʻzbekiston Respublikasi Moliya vazirligi xizmat koʻrsatuvchi banklar bilan birgalikda qarz oluvchi korxonalar tomonidan imzolangan kredit shartnomalari shartlari bajarilishi, chet el valyutasida berilgan kreditlardan maqsadli va oʻz vaqtida foydalanilishi, asosiy qarzning oʻz vaqtida va toʻliq toʻlanishi, hisoblangan foizlarning toʻlanishi ustidan nazoratni amalga oshirdi. 13. Oʻzbekiston Respublikasi Moliya vazirligi xizmat koʻrsatuvchi banklar bilan birgalikda yilning har choragida chet el valyutasida berilgan kredit hisobiga sotib olingan mashina va asbob-uskunalarni foydalanishga topshirishning belgilangan muddatlariga va ulardan foydalanish samaradorligiga qarz oluvchi korxona tomonidan rioya qilinayotganligini nazorat qiladi, shu jumladan joylarda tekshirishlar oʻtkazadi. 14. Oʻzbekiston Respublikasi Moliya vazirligi kredit shartnomalari boʻyicha oʻz majburiyatlarini bajarmagan qarz oluvchi korxonalarga nisbatan: bundan keyin kredit ajratishni toʻxtatib qoʻyish (kredit qismlarga boʻlib berilgan taqdirda); berilgan kreditdan bundan keyin foydalanishni toʻxtatib qoʻyish; berilgan kredit boʻyicha qarzdorlikning butun summasini muddatidan oldin undirib olish huquqiga egadir. 15. Qarz oluvchi korxona choragida Oʻzbekiston Respublikasi Moliya vazirligiga Respublika valyuta jamgʻarmasidan chet el valyutasida ajratilgan kreditlarning sarf-xarajatlari va tuzilgan kredit shartnomasi boʻyicha majburiyatlar bajarilishi toʻgʻrisida hisobot taqdim etadi. 16. Oʻzbekiston Respublikasi Moliya vazirligi berilgan kreditning oʻz vaqtida qaytarilishini taʼminlash maqsadida qarzdordan kreditni toʻlash uchun valyuta mablagʻlari jamlanadigan alohida schyot ochishni talab qilishi mumkin. Toshkent shahri 1994-yil “___”___________ Bundan keyin “Qarz beruvchi” deb ataluvchi Oʻzbekiston Respublikasi Moliya vazirligi nomidan _‎_______________________________________________________________________ bir tomondan (F.I.O, lavozimi ) ‎ va bundan keyin “Qarz oluvchi”ning deb ataluvchi ______________________________________‎ nomidan _____________________________________‎‎ (nomi) (F.I.O, lavozimi)‎ ikkinchi tomon boʻlib‎______________________________________________________________ ga (asos) muvofiq “Qarz oluvchi”ga “Qarz oluvchi”ning mulkini garovga qoʻyish sharti bilan __________muddatga _________________________________________ qarz berish toʻgʻrisida ushbu (raqam va soʻz bilan) shartnomani tuzdilar. I. “Qarz beruvchi”:‎ 1.1 “Qarz oluvchi”ga Respublika valyuta jamgʻarmasi hisobidan 2-ilovaga muvofiq muddatlarda toʻlangan holda, ilova qilinayotgan garov shartnomasiga (1-ilova) muvofiq mol-mulkni garovga qoʻyish sharti bilan ____________________________________________________ qarz berish; (raqam va soʻz bilan) 1.2. Qarzni yilga libor +________________ foiz stavkasi boʻyicha berish; “Qarz oluvchi”dan berilgan qarz summasi qoldigʻning 0,1 foizi hamda muddati oʻtkazib yuborilgan har bir kun (ammo koʻpi bilan 30 kun) uchun foizlar boʻyicha muddati oʻtkazib yuborilgan qarz boʻyicha penya undirish; ‎‎1.3. Kreditlardan foydalanish va ularni toʻlash, yozilgan toʻlangan foizlarni hisobga olib borish;‎ 1.4. Garov toʻgʻrisidagi shartnoma Oʻzbekiston Respublikasi Adliya vazirligida roʻyxatdan oʻtkazilgan vaqtdan boshlab 3 kun mobaynida mablagʻlarni ___________________________________ (bankning nomi) ____________________ -son schyotiga oʻtkazish yoʻli bilan __________________________________ miqdorida bir yoʻla kredit berish majburiyatini oʻz zimmasiga oladi. ‎II. “Qarz oluvchi”: 2.1. Kreditdan belgilangan maqsadga muvofiq _____________________________ uchun foydalanish; 2.2. Kreditdan foydalanganlik uchun “Qarz beruvchi”ga 1.2-bandga muvofiq: dastlab muddatli qarzlar boʻyicha libor + …..yillik foiz; muddati oʻtkazib yuborilgan qarzlar boʻyicha muddati oʻtkazib yuborilgan har bir kun uchun qarz summasining 0,1 foizi hisobidan foizlar toʻlashni; Kreditni va yozilgan foizlarni 2-ilovaga muvofiq oʻz vaktida toʻlash va qaytarishni taʼminlash; ‎‎2.3. Kreditni va yozilgan foizlarni 2-ilovaga muvofiq oʻz vaqtida va toʻliq qaytarishni taʼminlash;‎ 2.4. Ushbu shartnomaning 3.1.- bandiga muvofiq “Qarz beruvchi”ga oʻzining_____________________‎____________________________________________________________ dagi valyuta schyotidan (bankning nomi) valyuta mablagʻlarini soʻzsiz undirib olish huquqini berish; 2.5. Qarzlar toʻliq toʻlangungacha “Qarz oluvchining hisobidagi mablagʻlardan boshqa tashkilotlar va korxonalarga qarzlar berishda foydalanmaslik hamda boshqa Qarz beruvchilar oldida “Qarz oluvchi”ning qarzlarni toʻlashga qodirligini yomonlashtirish va “Qarz beruvchi” oldidagi majburiyatlarning bajarilmasligiga olib kelishi mumkin boʻlgan majburiyatlarni oʻz zimmasiga olmaslik;‎ 2.6. Tushadigan barcha valyutalarni faqat _______________________________________________ da (bankning nomi) ochilgan oʻz schyotlariga oʻtkazish majburiyatini oʻz zimmasiga oladi.‎ III. “Qarz beruvchi” quyidagi huquqlarga ega: 3.1. “Qarz oluvchi” ushbu shartnomaning 2.1 — 2.6-bandlarida nazarda tutilgan majburiyatlarni buzgan taqdirda “Qarz beruvchi” barcha mablagʻlarni, qarz oluvchi bilan kelishmasdan, oʻz farmoyishi bilan “Qarz oluvchi”ning joriy valyuta schyotidan undirib olish boʻyicha qatʼiy va qaytarib olinmaydigan huquqga egadir. 3.2. “Qarz oluvchi” bilan kelishilgan holda, ushbu kredit shartnomasining 4.1-bandiga muvofiq, oʻz farmoyishi bilan, kredit “Qarz oluvchi”ning hisobidagi mablagʻlarning boʻsh qoldiqlar hisobidan muddatidan oldin toʻlashni amalga oshirish huquqiga ega. 3.3. Ushbu shartnomaning 1.2.-bandida nazarda tutilgan 30 kunlik muddat oʻtgach, “Qarz oluvchi” joriy valyuta schyotida mablagʻ yetishmagan taqdirda “Qarz beruvchi” olingan kredit boʻyicha toʻliq hisob-kitob qilish uchun kreditni garovning yetishmayotgan mablagʻlar summasiga muvofiq qismi hisobidan undirib olish huquqiga ega boʻladi. IV. “Qarz oluvchi” quyidagi huquqlarga egadir: 4.1. Asosiy qarzni va u boʻyicha foizlarni muddatidan oldin toʻlash. V. Alohida shartlar: 5.1. Shartnoma shartlarini oʻzgartirish uni uzaytirish yoki bekor qilish tomonlar oʻrtasidagi yozma ravishdagi qoʻshimcha kelishuv boʻyicha amalga oshiriladi. 5.2. Tomonlardan birortasi mustaqil shaxs sifatidagi oʻz faoliyatini tugatganda yoki uning yuridik nizomida oʻzgarishlar boʻlganda boshqa tomon oldidagi oʻz majburiyatlarini oʻz faoliyati toʻxtagungacha (oʻzgartirishlar kuchga kirgungacha) bajarishi kerak, ushbu majburiyatlarni bajirish tugatilgan (oʻzgartirilgan) tomonning huquqiy vorisi zimmasiga tushadigan hollar bundan mustasno. VI.Boshqa shartlar: 6.1. Tomonlar mazkur shartnomaning qatʼiy maxfiyligini taʼminlash va uni oʻzaro kelishuvsiz uchinchi tomonga oshkor qilmaslik majburiyatini oʻz zimmasiga oladilar. 6.2. Ushbu shartnomani bajarish bilan bogʻliq boʻlgan nizolar tomonlarning kelishuviga erishilmagan taqdirda, Oʻzbekiston Respublikasi iqtisodiy sudda koʻrib chiqiladi. 6.3. Mazkur shartnoma ikkala tomon imzolagan vaqtdan boshlab kuchga kiradi va “Qarz oluvchi” oʻz zimmasiga olgan barcha majburiyatlarni toʻliq bajargan vaqtgacha amalda boʻladi. 6.4. Mazkur shartnoma bir xil yuridik kuchga ega boʻlgan va har qaysi tomonda bittadan nusxasi saqlanadigan 2 nusxada tuziladi. VII. Tomonlarning yuridik manzillari: Qarz beruvchi: Oʻzbekiston Respublikasi Moliya vazirligi, 700078, Toshkent shahri, Mustaqillik maydoni, 5‎‎. Oʻzbekiston Respublikasi Tashqi iqtisodiy faoliyat milliy bankidagi valyuta schyotiga __________________________ MFO 172682116.‎‎ Qarz oluvchi: ‎ “Qarz beruvchi” nomidan “Qarz oluvchi” nomidan